39. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.57112 της 1/17 Αυγ.1978 (ΦΕΚ  Β΄684) Περί καθορισμού των διαστάσεων των, δια την εκλογήν των δημοτικών και κοινοτικών αρχών, χρησιμοποιηθησομένων ψηφοδελτίων και φακέλλων. Έχοντες υπ’ όψει, τας διατάξεις α) των άρθρ.29 και 234 παρ. 2 του Π.Δ.933/1975 «περί κωδικοποιήσεως εις ενιαίον κείμενον νόμου των ισχυουσών διατάξεων περί Δημοτικού και Κοινοτικού Κώδικος», συμφώνως προς τας οποίας την 15 Οκτ.1978 θα διενεργηθούν γενικαί εκλογαί προς ανάδειξιν δημοτικών και κοινοτικών αρχών δια την νέαν δημοτικήν και κοινοτικήν περίοδον 1979-1982 και β) των άρθρ.57 και 61 του αυτού Π.Δ. 933/1975, αποφασίζομεν: Άρθρ.1.-Αι διαστάσεις των δια την εκλογήν των δημοτικών και κοινοτικών αρχών χρησιμοποιηθησομένων ψηφοδελτίων ορίζονται ως ακολούθως: 1)Επί κοινοτήτων εκλεγουσών: α)Μέχρι και ένδεκα συμβούλους, εις 14Χ20 εκατοστά του μέτρου. β)Δέκα πέντε συμβούλους, εις 14Χ25 εκατοστά του μέτρου. 2)Επί δήμων εκλεγόντων: α)Μέχρι και ένδεκα συμβούλους, εις 14Χ20 εκατοστά του μέτρου. β)Δέκα πέντε συμβούλους, εις 14Χ25 εκατοστά του μέτρου. γ)Δέκα εννέα συμβούλους, εις 14Χ30εκατοστά του μέτρου. δ)Είκοσι πέντε συμβούλους, εις 14Χ38 εκατοστά του μέτρου. ε)Τριάκοντα ένα συμβούλους, εις 14Χ46 εκατοστά του μέτρου. Άρθρ.2.-Αι διαστάσεις των εκλογικών φακέλλων ορίζονται εις 9,5Χ13 εκατοστά του μέτρου. Η παρούσα δημοσιευθήτω δια της Εφημερίδος της Κυβερνήσεως. 40. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.618 της 26/28 Αυγ.1978 (ΦΕΚ Α΄133) Περί τρόπου αναγνωρίσεως των εκλογέων δια την άσκησιν του εκλογικού των δικαιώματος ποινικών κυρώσεων, κατά τας εκλογάς δημοτικών και κοινοτικών αρχών της 15ης Οκτ.1978. Σελ.54,30(β)  Τεύχος 1424 Σελ. 68 